Ο **Τζαμόν Άλφρεντ Λούκας Γκόρντον**, ή απλώς **Τζαμόν Γκόρντον** (Τζάκσονβιλ (Φλόριντα), 18 Ιουλίου του 1984) είναι Αμερικανός πρώην επαγγελματίας καλαθοσφαιριστής. Έχει ύψος 1,91 μ. και αγωνιζόταν τόσο ως πλέι μέικερ, όσο και ως σούτινγκ γκαρντ.

Κολλεγιακή σταδιοδρομία
-----------------------

Ο Τζαμόν Γκόρντον εισήχθη το 2003 σε ηλικία 19 ετών στο Πανεμιστήμιο Βιρτζίνια Τεκ, αμέσως αφού τελείωσε το λύκειο Άντριου Τζάκσον, το οποίο στεγάζεται στη γενέτειρά του, την πόλη Τζάκσονβιλ (Φλόριντα).

Αγωνίστηκε για πρώτη φορά στο Κολλεγιακό πρωτάθλημα με τη μπασκετική ομάδα του Πανεπιστημίου του, τους Βιρτζίνια Τεκ Χόκις, με τους οποίους μάλιστα πραγματοποίησε αρκετά καλές εμφανίσεις, οι οποίες τον οδήγησαν στα Ντραφτ του ΝΒΑ το 2007, αμέσως μετά την αποφοίτησή του από το Πανεπιστήμιο όπου φοιτούσε.

Ο Γκόρντον δεν κατάφερε να εντυπωσιάσει στα Ντραφτ, με αποτέλεσμα να μην καταφέρει να εξασφαλίσει αμέσως συμβόλαιο με κάποια ομάδα του ΝΒΑ.

Επαγγελματική σταδιοδρομία
--------------------------

'Ο,τι δεν έγινε μετά το τέλος των ντραφτ το 2007, έγινε λίγο καιρό αργότερα, με τον Γκόρντον να υπογράφει επαγγελματικό συμβόλαιο συνεργασίας με τους Ντάλας Μάβερικς, στους οποίους όμως δεν κατάφερε να εντυπωσιάσει. Την πρώτη Οκτωβρίου του 2007, ο Γκόρντον μεταπήδησε στους Ουάσινγκτον Ουίζαρντς, με τη φανέλα των οποίων μάλιστα αγωνίστηκε οκτώ μέρες αργότερα στον αγώνα με αντίπαλο τους Κλίβελαντ Καβαλίερς. Δύο μέρες μετά το συγκεκριμένο ματς, ο Γκόρντον αποτέλεσε παρελθόν από την ομάδα των Ουίζαρντς.

Το 2007, ο Γκόρντον άφησε για πρώτη φορά στην καριέρα του την Αμερική και ταξίδεψε στην Ευρώπη με προορισμό την Τουρκία και συγκεκριμένα την Αντάλια Μπελεντιγιέσι. Στην τουρκική ομάδα παρέμεινε μέχρι και το τέλος της αγωνιστικής περιόδου 2007-08.

Το 2008 μεταπήδησε στη γειτονική Ελλάδα και υπέγραψε στα Τρίκαλα, ωστόσο αποτέλεσε παρελθόν από τον τοπικό σύλλογο ελάχιστες μέρες αργότερα. Στη συνέχεια ταξίδεψε στη Γερμανία και τον Οκτώβριο του 2008 υπέγραψε στους Άρτλαντ Ντράγκονς, ωστόσο ένα μήνα αργότερα αποτέλεσε παρελθόν από το σύλλογο πριν καν προλάβει να καταγράψει κάποια συμμετοχή.

Επόμενος σταθμός στην καριέρα του Γκόρντον ήταν οι Κολωνία 99ερς, στους οποίους παρέμεινε για τρεις μήνες πραγματοποιώντας συνολικά εννιά συμμετοχές. Τον Ιανουάριο του 2009, ο Γκόρντον ταξίδεψε στην Κροατία για λογαριασμό της ΚΚ Σπλιτ, στην οποία παρέμεινε μέχρι και το τέλος της αγωνιστικής περιόδου 2008-09.

Το καλοκαίρι του 2009 επέστρεψε για δεύτερη φορά στην καριέρα του στην Ελλάδα και υπέγραψε επαγγελματικό συμβόλαιο συνεργασίας με το Μαρούσι, στο οποίο παρέμεινε για μία σεζόν. Το καλοκαίρι του 2010 πήρε μεταγραφή για τον Ολυμπιακό Πειραιώς στον οποίο παρέμεινε επίσης για ένα χρόνο έχοντας καταφέρει μάλιστα να κατακτήσει το Κύπελλο Ελλάδας του 2011.

Μετά το τέλος της αγωνιστικής περιόδου 2010-11, ο Γκόρντον μεταπήδησε στην Τουρκία για λογαριασμό της Γαλατάσαράι, στην οποία παρέμεινε για ένα χρόνο. Στις 10 Ιουλίου του 2012 μεταπήδησε στην επίσης τουρκική Αναντολού Εφές, στην οποία παρέμεινε για δύο χρόνια, έχοντας καταφέρει μάλιστα να φτάσει μέχρι τον τελικό του Κυπέλλου Τουρκίας για το 2014.

Τον Ιούλιο του 2014, ο Τζαμόν Γκόρντον μεταγράφηκε στην Νταρουσάφακα, όπου παρέμεινε για δύο χρόνια. Τον Ιανουάριο του 2017, συμφώνησε με την ομάδα του Άρη. Στις 8 Μαρτίου του ίδιου έτους, οι "κίτρινοι" έλυσαν την συνεργασία τους με τον Γκόρντον, κοινή συναινέσει.

Ύστερα υπέγραψε στην ιταλική Πιστόια αλλά στις 10 Δεκεμβρίου 2017 αποφάσισε να αποσυρθεί από την ενεργό δράση.

Τίτλοι
------

* 1x Κύπελλο Ελλάδας: 2011
* 1x Σούπερ Καπ Τουρκίας: 2011

Παραπομπές
----------

1. ↑  They Have Each Other's Backs - The Washington Post
2. ↑  «2007 Summer League - NBA.com». Αρχειοθετήθηκε από το πρωτότυπο στις 1 Νοεμβρίου 2016. Ανακτήθηκε στις 29 Ιανουαρίου 2017.
3. ↑  Wizards Waive Willie Deane, Jamon Gordon - RealGM Wiretap
4. ↑  Jamon Gordon - Turkish Basketball League Player - TBLStat.net
5. ↑  The Hoop: Trikala 2000 announced Jamon Lucas Gordon
6. ↑  The Hoop: Artland are trying Jamon Gordon
7. ↑  Regular Season Round 13: Koeln 99ers - Pad.Baskets 93-98
8. ↑  Maroussi adds playmaker Jamon Gordon
9. ↑  Ο Τζαμόν Λούκας Γκόρντον και το πώς έφυγε από τον Ολυμπιακό
10. ↑  The Hoop: Galatasaray announced Jamon Gordon for 2 seasons
11. ↑  Jamon Gordon Lucas signed for two seasons with Anatolu Efes
12. ↑  Jamon Gordon signing with Darussafaka Dogus - Sportando
13. ↑  Jamon Gordon agreed to terms with Aris Thessaloniki - Sportando
14. ↑  «Wednesday, 8 March 2017 ΑΝΑΚΟΙΝΩΣΗ ΓΙΑ LUCAS». Αρχειοθετήθηκε από το πρωτότυπο στις 21 Απριλίου 2017. Ανακτήθηκε στις 8 Μαρτίου 2017.
15. ↑  «Φινάλε στην καριέρα του Τζαμόν Γκόρντον».. Ανακτήθηκε στις 2017-12-10.

Πηγές
-----

* Το προφίλ του Γκόρντον στο eurobasket.com
* Το προφίλ του Τζαμόν Γκόρντον στο nba.com
* Jamon Gordon - DraftExpress